Landsretten besluttede, at kæremålet ikke skal forhandles mundtligt, jf. retsplejelovens § 972, stk. 2
Ret: Vestre Landsret (2. instans)
Faggruppe: Straffesag — Grundlovssag
Sagsemner: Efterforskning og straffeproces;

Vestre Landsret holdt den 9. april 2011 kl. 11.00 møde på tingstedet i
Viborg.

Som dommere fungerede landsdommerne Bjerg Hansen, John Lundum og
Dorte Jensen.

Som retssekretær fungerede Medarbejder ved retten.

V.L. S–0827-11

Anklagemyndigheden

mod

Sigtede,

født Dato 1980

Fremlagte bilag:

Udskrift af retsbogen for Retten i Viborg med bilag.

Den 8. april 2011 har byretten afsagt kendelse om fortsat frihedsberøvelse

af Sigtede i medfør af udlændingelovens § 50, stk. 2.

Kendelsen er kæret af Sigtede, som har begæret kæremålet forhandlet

mundtligt.

Landsretten finder ikke, at Sigtede har krav på mundtlig forhandling af

kæremålet om fortsat frihedsberøvelse, idet udlændingelovens § 50, stk. 2,

ikke henviser til lovens § 35 eller retsplejelovens bestemmelser om

varetægtsfængsling, og idet det i udlændingelovens § 50, stk. 3, er

bestemt, at kære sker efter reglerne i retsplejelovens kapitel 85.

Landsretten besluttede, at kæremålet ikke skal forhandles mundtligt, jf.

retsplejelovens § 972, stk. 2, og fastsatte frist til den 14. april 2011 for

advokat Claus Bonnez til eventuelt

at fremkomme med et skriftligt indlæg om kæremålet.



- 2 -

Sagen udsat.

Bjerg Hansen